Ηρακλής Θεσσαλονίκης (πετοσφαίριση γυναικών)

Ο **Γυμναστικός Σύλλογος Θεσσαλονίκης «ο Ηρακλής»** είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 29 Νοεμβρίου 1908 και αποτελεί ένα από τα αρχαιότερα εν ενεργεία αθλητικά σωματεία στην Ελλάδα.

Αντλεί το όνομα του από τον Ηρακλή, ημίθεο και ήρωα της ελληνικής μυθολογίας. Στο λογότυπο του απεικονίζεται το άγαλμα του Ηρακλή του Λυσίππου. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

Αποτελεί τον παλαιότερο εν ενεργεία αθλητικό σύλλογο της Θεσσαλονίκης και της Μακεδονίας, και θεωρείται ως η ομάδα των συντηρητικών παλαιών Θεσσαλονικέων. Τα προσωνύμια που τον ακολουθούν είναι «Γηραιός» και «Ημίθεος».

Το γυναικείο τμήμα πετοσφαίρισης του Γ.Σ. Ηρακλής Θεσσαλονίκης καλλιεργεί τμήματα τόσο ενηλίκων όσο και νεαρότερων ηλικιακά πετοσφαιριστριών. Χρησιμοποιεί ως αγωνιστική έδρα το ιδιόκτητο Κατσάνειο Κλειστό Γυμναστήριο το οποίο έχει χωρητικότητα 350 θέσεων.

Από την αγωνιστική περίοδο 2024–2025 το γυναικείο τμήμα πετοσφαίρισης αγωνίζεται στο τρίτο τη τάξει πρωτάθλημα της Α2 Εθνικής Κατηγορίας, διαθέτοντας το νομικό πρόσωπο του αθλητικού σωματείου, με την επωνυμία **Νέος Γυμναστικός Σύλλογος Θεσσαλονίκης «Ηρακλής» 1908**.

## Ιστορία
### Γ.Σ. Ηρακλής Θεσσαλονίκης – Τμήμα Πετοσφαίρισης Γυναικών (1926–2015)
Το τμήμα πετοσφαίρισης γυναικών του Γ.Σ. Ηρακλής Θεσσαλονίκης ιδρύθηκε το 1926, αλλά η σύγχρονη ιστορία του ξεκινάει από το 1968. Ο Γ.Σ. Ηρακλής Θεσσαλονίκης μετράει 15 συμμετοχές στο Πρωτάθλημα Ελλάδας. Όσον αφορά τις ευρωπαϊκές διοργανώσεις, ο Γ.Σ. Ηρακλής Θεσσαλονίκης συμμετείχε στο C.E.V. Cup 2000–2001 και στο C.E.V. Challenge Cup 2010–2011. Στα τμήματα νεανίδων και κορασίδων παρουσιάστηκε αξιόλογη αγωνιστική πορεία, με συνέπεια τα τμήματα να κατακτήσουν από 2 πανελλήνια πρωταθλήματα το καθένα.

Το 1971 ο Γ.Σ. Ηρακλής Θεσσαλονίκης ηττήθηκε στον τελικό του Πανελληνίου Πρωταθλήματος 1971 από τον Α.Ο. Παναθηναϊκό. Το 1972 και το 1973 ο Γ.Σ. Ηρακλής Θεσσαλονίκης κατέκτησε την 3η θέση του Πανελληνίου Πρωταθλήματος 1972 και Πανελληνίου Πρωταθλήματος 1973 αντίστοιχα. Το 1974 ο Γ.Σ. Ηρακλής Θεσσαλονίκης κατέκτησε την 4η θέση του Πανελληνίου Πρωταθλήματος 1974.

Το 2000 και το 2009 ο Γ.Σ. Ηρακλής Θεσσαλονίκης κατέκτησε την 4η θέση της Α1 Εθνικής Κατηγορίας 1999–2000 και της Α1 Εθνικής Κατηγορίας 2008–2009 αντίστοιχα. Το 2010 ο Γ.Σ. Ηρακλής Θεσσαλονίκης κατέκτησε την 3η θέση στην κανονική διάρκεια της Α1 Εθνικής Κατηγορίας 2009–2010, αλλά αποκλείστηκε στον προημιτελικό των play off.

### Πετοσφαίριση «Ηρακλής» 2015 (2015–2019)
Στις 20 Αυγούστου 2015 το τμήμα πετοσφαίρισης του Γ.Σ. Ηρακλής Θεσσαλονίκης συγχωνεύτηκε με το πετοσφαιρικό σωματείο **Πετοσφαίριση «Ηρακλής» 2015** το οποίο ιδρύθηκε το 2015.

### Α.Σ. Ηρακλής 2015 (2019–2021)
Μετά από πρωτοβουλία του προέδρου του πετοσφαιρικού σωματείου Πετοσφαίριση «Ηρακλής» 2015, αποφασίστηκε να δημιουργηθεί και τμήμα πoδοσφαίρου ανδρών ώστε να αγωνιστεί στην Γ΄ Κατηγορία 2019–2020 της Ε.Π.Σ. Μακεδονίας. Στις 25 Σεπτεμβρίου 2019 το αθλητικό σωματείο Πετοσφαίριση «Ηρακλής» 2015 μετονομάστηκε σε **Αθλητικός Σύλλογος «Ηρακλής» 2015** με έγκριση από το Ειρηνοδικείο Θεσσαλονίκης. Στις 30 Απριλίου 2021 ανακοινώθηκε η διάλυση του αθλητικού σωματείου Α.Σ. Ηρακλής 2015 μετά από μία εξαετία ύπαρξης (2015–2021).

### Ν.Γ.Σ. Ηρακλής Θεσσαλονίκης 1908 – Τμήμα Πετοσφαίρισης Γυναικών (2021–Σήμερα)
Το τμήμα πετοσφαίρισης γυναικών του Ν.Γ.Σ. Ηρακλής Θεσσαλονίκης 1908 ιδρύθηκε το 2021. Την αγωνιστική περίοδο 2021–2022 ο Ν.Γ.Σ. Ηρακλής Θεσσαλονίκης κατέκτησε το πρωτάθλημα της Β΄ Κατηγορίας Ε.ΠΕ.Σ. Θεσσαλονίκης. Την αγωνιστική περίοδο 2022–2023 ο Ν.Γ.Σ. Ηρακλής Θεσσαλονίκης κατέκτησε το πρωτάθλημα της Α΄ Κατηγορίας Ε.ΠΕ.Σ. Θεσσαλονίκης. Την αγωνιστική περίοδο 2023–2024 ο Ν.Γ.Σ. Ηρακλής Θεσσαλονίκης κατέκτησε Κύπελλο Ε.ΠΕ.Σ. Θεσσαλονίκης και το πρωτάθλημα της Β΄ Εθνικής Κατηγορίας (Ε.ΠΕ.Σ. Θεσσαλονίκης) με αποτέλεσμα να προβιβαστεί στην Α2 Εθνική Κατηγορία.

Το 2025 η Ελένη Αλεξόγλου και η Μυρτώ Πασχαλάκη, πετοσφαιρίστριες του Ν.Γ.Σ. Ηρακλής Θεσσαλονίκης 1908, κατέκτησαν το χρυσό μετάλλιο αγωνιζόμενες με την Εθνική Ομάδα Ελλάδας στο Βαλκανικό Πρωτάθλημα Πετοσφαίρισης Άμμου κάτω των 20 ετών το οποίο διεξήχθη από το Karavi Water Sports Club στον Σχοινιά. Το ίδιο έτος, οι ίδιες πετοσφαιρίστριες κατέκτησαν το χρυσό μετάλλιο αγωνιζόμενες με την Εθνική Ομάδα Ελλάδας στο Ευρωπαϊκό Πρωτάθλημα Πετοσφαίρισης Άμμου κάτω των 18 ετών το οποίο διεξήχθη στο Corigliano Rossano της Ιταλίας.

## Λογότυπο – Χρώματα
Στο λογότυπο του απεικονίζεται το άγαλμα του Ηρακλή του Λύσιππου. Τα χρώματα του Γ.Σ. Ηρακλής Θεσσαλονίκης είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

## Διοίκηση

### Νομικές Οντότητες
#### Ερασιτεχνικές Νομικές Οντότητες

### Διοικητική Διάρθρωση

## Δυναμικό Ομάδας

### Πετοσφαιρίστριες
Το δυναμικό της γυναικείας ομάδας πετοσφαίρισης του Ν.Γ.Σ. Ηρακλής Θεσσαλονίκης 1908 για την αγωνιστική περίοδο 2025–2026:

### Επιτελεία

## Ακαδημία

## Μεταλλιούχες Αθλήτριες Εθνικής Ομάδας Ελλάδας
### Ν.Γ.Σ. Ηρακλής Θεσσαλονίκης 1908 (2021–Σήμερα)

## Τρόπαια
### Γ.Σ. Ηρακλής Θεσσαλονίκης (1926–2015)

### Ν.Γ.Σ. Ηρακλής Θεσσαλονίκης 1908 (2021–Σήμερα)

## Παραπομπές


## Πηγές
* 
* 

## Δείτε επίσης
* Γυμναστικός Σύλλογος Θεσσαλονίκης «ο Ηρακλής»
* Ηρακλής Θεσσαλονίκης (ποδόσφαιρο ανδρών)
* Ντέρμπι Άρη – Ηρακλή Θεσσαλονίκης
* Ντέρμπι Π.Α.Ο.Κ. – Ηρακλή Θεσσαλονίκης
* Ηρακλής Θεσσαλονίκης (καλαθοσφαίριση ανδρών)
* Ηρακλής Θεσσαλονίκης (καλαθοσφαίριση γυναικών)
* Ιβανώφειο Κλειστό Γυμναστήριο
* Ηρακλής Θεσσαλονίκης (πετοσφαίριση ανδρών)
* Ηρακλής Θεσσαλονίκης (υδατοσφαίριση)
* Όμιλος Φιλομούσων

## Εξωτερικοί σύνδεσμοι
### Επίσημοι ιστότοποι
* 
* 
* 

### Social Media – Επίσημες σελίδες
* 
* 
* 
* 
* 
* 
* 
* 
* 
* 
* Iraklis Radio (Ραδιοφωνικός Σταθμός), επίσημος λογαριασμός στο Spotify.
* 
* 

Γυναικών
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΠΕ.Σ.Θ.